[image: ][image: ]

[bookmark: _Hlk117864689]

ВЪПРОСИ И ОТГОВОРИ
[bookmark: _Hlk112742972][bookmark: _Hlk115097041]ПО ПРОЦЕДУРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ЧРЕЗ ПОДБОР НА ПРОЕКТНИ ПРЕДЛОЖЕНИЯ BG05SFPR001-1.004 „УТВЪРЖДАВАНЕ НА ИНТЕРКУЛТУРНОТО ОБРАЗОВАНИЕ ЧРЕЗ КУЛТУРА, НАУКА И СПОРТ“
към 06.03.2024 г.

[bookmark: _Hlk158278527]ВЪПРОС 1 от 23.01.2024 г. (Q001 постъпил чрез ИСУН):
Здравейте, 
Кандидат по продедурата - НПО от пограничен район на България би ли могъл да организира еднодневна екскурзия с планирани културни дейности в гр. Битоля - Северна Македония и допустим разход ли е като Образователна екскурзия по Дейност 1. 
Предварително благодаря
ОТГОВОР:
Съгласно т. 5 „Териториален обхват“ от Условията за кандидатстване по процедурата, дейностите следва да се изпълняват на територията на Република България. 

ВЪПРОС 2 от 24.01.2024 г. (Q002 постъпил чрез ИСУН):
Моля за разяснения и повече информация за проекта в ДГ
ОТГОВОР: Запитването е неясно. Моля задайте конкретен въпрос.

ВЪПРОС 3 от 24.01.2024 г. (Q001 постъпил чрез ИСУН):
Здравейте, 
Допустими ли са в рамките на непреките разходи, разходи за ревитализиране на помещения, собственост на кандидата, в които ще се осъществяват дейности по проекта- леки текущи ремонти за освежаване състоянието на помещенията.
Предварително благодаря
ОТГОВОР:
Съгласно т.13 „Дейности, допустими за финансиране“ от Условията за кандидатстване по процедурата, непреки дейности са дейности за организация и управление; дейности за мониторинг (ежегоден мониторинг на образователните резултати на децата и учениците в резултат на подкрепата по операцията, както и мониторинг на изпълнението на дейностите по проекта) и за комуникация и видимост, като те следва да бъдат декларирани от кандидата в секция  11 „Допълнителна информация, необходима за оценка на проектното предложение“, поле „Непреки дейности“ на Формуляра за кандидатстване. Съгласно т. 14.2 „Допустими разходи“ от Условията за кандидатстване,  допустими непреки разходи са разходи за организация и управление на проекта, за мониторинг на образователните резултати, за комуникация и видимост на проекта. Съгласно т. 14.3 „Недопустими разходи“ от Условията за кандидатстване, недопустими са всички разходи, които не попадат в обхвата на допустимите дейности по настоящата процедура.
В тази връзка разходи за текущи ремонти са недопустими по настоящата процедура.

ВЪПРОС 4 от 26.01.2024 г. (Q004 постъпил чрез ИСУН):
Кои са първите стъпки към кандидатстване по проекта?
ОТГОВОР:
В публикуваните документи по процедурата, в Условия за кандидатстване и приложенията към тях е налична информация за кандидатстването с проектно предложение по процедурата.

ВЪПРОС 5 от 26.01.2024 г. (Q005 постъпил чрез ИСУН):
Здравейте!
Бих искала да попитам следното:
1. Задължително ли е партньорство с община? Може ли напр. да има партньорство САМО между НПО и училище с концентрация на деца от малцинствата и училище без такава концентрация?
2. Ако общината не участва в партньорството, но учебните заведения, които участват в проекта са от община, която НАМА приет стратегически документ за интеграция на малцинствата, тези учебни заведения могат ли да участват или не могат заради липсата на документа?
3. Тъй като има изискване за партньорство задължително да участва уч. заведение с и учебно заведение без концентрация на деца от малцинствата следва ли двете учебни заведения да са с еднакъв статут- напр. и двете да са училище или и двете да са детска градина или може единият партньор / с концентрация на деца от малцинствата/да е училище, а другият / без концентрация на деца от малцинствата/ да е детска градина?
ОТГОВОР: 
1. Съгласно т.11.1. Критерии за допустимост на кандидатите от Условията за кандидатстване, секция изисквания за проектното предложение е посочено следното: „ВАЖНО! Във всяко проектно предложение следва да участва поне една детска градина/училище с висока концентрация на деца/ученици от уязвими групи  (група 4 и група 5 от Приложение 6а на Наредба за финансиране на институциите в предучилищното и училищното образование) и поне една детска градина/училище с по-ниска концентрация (1-3 група от Приложение 6а на Наредбата) или без такава концентрация. Това обстоятелство  е критерий за допустимост…“ В тази връзка Условията за кандидатстване не поставят изискване за задължително участие на община. 
2.  Съгласно Условията за кандидатстване, представяне на стратегически документ - общински план/програма за социално-икономическа интеграция и/или приобщаващо образование на уязвими групи, включително маргинализирани като роми, лица търсещи или получили международна закрила, др. се изисква само за община – кандидат/партньор по проекта.
3. Условията за кандидатстване не поставят ограничение партньорството между образователни институции да е между такива само от една образователна степен (само между детски градини от предучилищното образование или само между училища от основно образование). Моля обърнете внимание на критерий 2.1 от Критерии за техническа и финансова оценка от Приложение IX към Условията за кандидатстване.

ВЪПРОС 6 от 29.01.2024 г. (Q006 постъпил чрез ИСУН):
Здравейте! 
Интересува ме ЦСОП  (Център за специална образователна подкрепа - чл. 49. (2) от ЗПУО) може ли да кандидатства по Процедура „Утвърждаване на интеркултурното образование чрез култура, наука и спорт“ е отворена за кандидатстване"? Благодаря!
ОТГОВОР:
Съгласно т.12.1. от Условията за кандидатстване Центрове за подкрепа за личностно развитие (ЦПЛР) са допустими партньори, когато са създадени по чл. 26 и осъществяват дейност по реда на чл. 49 от ЗПУО. Центрове за специална образователна подкрепа (ЦСОП), отговарящи на цитираните изисквания, са допустими партньори.


ВЪПРОС 7 от 30.01.2024 г. (Q007 постъпил чрез ИСУН):
Уважаеми екип,
Аз съм Проектов мениджър към СО - район "Люлин". Програма Ви е насочена към общини, но кой е възложител - Столична община (централа) или районната администрация (Люлин) за подаване на проектното предложение?
ОТГОВОР:
Съгласно т. 11 „Допустими кандидати“ от Условията за кандидатстване общините са сред допустимите кандидати по процедурата. Съгласно същата т.11 „Кандидатът следва да е юридическо лице със самостоятелна правосубектност и да има седалище и адрес на управление на територията на Република България за съответния компонент съгласно посоченото по-долу.“
Съгласно чл. 14 от Закона за местното самоуправление и местната администрация (ЗМСМА) „Общината е юридическо лице и има право на собственост и самостоятелен общински бюджет“. Съгласно чл. 2, ал. 2 ЗМСМА районите са съставни административно-териториални единици в общините, но те не са обявени изрично за самостоятелни юридически лица и съответно нямат самостоятелна правосубектност. В тази връзка район на община не е допустим кандидат по процедурата.

ВЪПРОС 8 от 30.01.2024 г. (Q008 постъпил чрез ИСУН):
Здравейте, представляваното от мен Сдружение е извършвало обществено полезна дейност, съгласно регистрацията си. В предвид това не са получени и/или генерирани никакви приходи и, съответно, тази обществено полезна дейност няма изражение в Годишен доклад за дейностите с финансови отчети. Моля да дадете указания как да докажем, че сме извършвали общественополезна дейност на ЮЛНЦ, освен с Годишен доклад за дейността с финансови отчети. 
Благодаря, предварително!
ОТГОВОР: 
Юридическо лице с нестопанска цел (ЮЛНЦ) е допустим кандидат/партньор по процедурата, когато изпълнява кумулативно/съвкупно всички изисквания за допустимост, посочени в т. 11.1 „Критерии за допустимост на кандидатите“ от Условията за кандидатстване. Проверка за доказване на всички изисквания за допустимост, вкл. че са действащи организации и извършват дейност за постигане на целите си не по-малко от 2 години към датата на подаване на проектното предложение по процедурата, както и доказване на опит и експертиза в сферата на социалната и/или образователната интеграция на уязвими групи, вкл. маргинализирани като роми, лица търсещи или получили международна закрила, др. уязвими групи, се извършва съгласно посочените в т.11.1, в т. 12.1 и в т.24 от Условията за кандидатстване регистри и документи: в ТРРЮЛНЦ с обявените документи на ЮЛНЦ там по реда на ЗЮЛНЦ, както и документи, доказващи опит в подобни дейности. В случай, че същите не са налични в ТРРЮЛНЦ, ЮЛНЦ представя устав/учредителен акт, удостоверение за актуално състояние, съдебно решение или решение по вписване, Годишен отчет за дейността със счетоводните документи/Годишен доклад за дейността с финансов отчет съгласно чл. 40 от ЗЮЛНЦ, доказващи че ЮЛНЦ е действащо към момента на подаване на проекта. 
Съгласно Условията за кандидатстване, стр. 15, регистрираните за обществено полезна дейност ЮЛНЦ следва да са извършвали дейност през последните две финансови години, което се доказва чрез Годишен доклад за дейността с финансови отчети (ГОД) за всяка година по реда на чл.40, ал.3 от ЗЮЛНЦ.
Съгласно чл. 40, ал. 2, т. 1 от ЗЮЛНЦ, юридическото лице с нестопанска цел за обществено полезна дейност публикува доклад за дейността си, като посочва съществените дейности, изразходените за тях средства, връзката им с целите и програмите на организацията и постигнатите резултати, включително изпълнените дейности, попадащи в обхвата, посочен в Условията за кандидатстване (дейности, сходни или идентични с тези по процедурата и/или участие в изпълнението на поне един приключен проект в сферата на образованието и/или работата с уязвими групи преди датата на обявяване на процедурата). В случай че към датата на кандидатстване Годишният доклад за дейността с финансовия отчет не е публикуван в ТРРЮЛНЦ (съгласно чл.40, ал. 3  - същите се публикуват в срок до 30.09. за предходната година) то същият се прилага наред с другите изисквани документи и/или се предоставя линк – например сайта на ЮЛНЦ, където е наличен. Съгласно критерий 13 от Критерии за оценка на административно съответствие доказването на опит в изпълнение на дейности, сходни или идентични с тези по процедурата и/или участие в изпълнението на поне един приключен проект в сферата на образованието и/или работата с уязвими групи преди датата на обявяване на процедурата е чрез публикуваните в ТРРЮЛНЦ документи. ЮЛНЦ представя същите „в случай, че информацията не е налична в Търговския регистър и регистъра на юридическите лица с нестопанска цел (ТРРЮЛНЦ) съгласно чл.40, ал.2, т. 1 и т.2 от ЗЮЛНЦ в изпълнение на ал.3 от същия член. В случай, че такива документи са публично достъпни, следва да бъде/ат предоставен/и линк/ове към източника/ците, в който е/са наличен/и. (Примерни документи са писма, препоръки, договори, споразумения, меморандуми, проекти, други приложими“). Следователно дейности, които не са включени в доклада за дейността и финансовия отчет на ЮЛНЦ – публикуван или не в ТРРЮЛНЦ, не могат да се считат за доказващи опит в идентични или сходни дейности, независимо с какви документи се удостоверяват. 


ВЪПРОС 9 от 01.02.2024 г. (Q009 постъпил чрез ИСУН):
Здравейте, 
Допустимо ли е ЮЛНЦ, партньор на община и учебни заведения по проекта, да няма планирани разходи по изпълнение на Дейности 1-4, а да участва в дейности по управление и комуникация на проекта чрез членове на Екип на управление и за тази цел за него да има планирани  само част от непреките разходи в рамките на допустимите 40% от стойността на възнагражденията за екипите на общината и учебните заведения. 
Ролите и задълженията на партньорите ще бъдат конкретно описани в Партньорското споразумение.  
Предварително Ви благодаря.
ОТГОВОР: 
Съгласно § 1, т. 5, от Допълнителните разпоредби на ПМС № 23/13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от европейските фондове при споделено управление за програмен период 2021 – 2027 г., 5 „Партньори на кандидатите за безвъзмездна финансова помощ“ са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ. С оглед на това е допустимо ЮЛНЦ, партньор по проекта, да участва само в изпълнение на непреки дейности като разходва непреки разходи по проекта.
Съгласно т. 13 от Условията за кандидатстване (УК) по процедурата, непреките дейности включват дейности за организация и управление, за мониторинг и за комуникация и видимост и са задължителни, но „…не представляват отделни дейности. Те следва да бъдат декларирани и обосновани от кандидата в секция 11 „Допълнителна информация, необходима за оценка на проектното предложение“, поле „Непреки дейности“ на Формуляра за кандидатстване.“ Съгласно т. 14 от УК, разходите за непреките дейности  се включват в общата стойност на Други преки и непреки разходи, която представлява единна ставка в размер на 40% от разходите за персонал. Ролята и задълженията на всеки участник в партньорството, разпределението на дейностите и разходите, вкл. разпределение на единната ставка за Други преки и непреки разходи, се описват на етапа на кандидатстване в Декларация за партньорство (Приложение II към Условията за кандидатстване), а на етап договаряне в Споразумение за партньорство (Приложение XVI към Условията за изпълнение).


[bookmark: _Hlk158278407]ВЪПРОС 10 от 02.02.2024 г. (Q0010 постъпил чрез ИСУН):
Във връзка с условията за кандидатстване по проекта (Проверка на допустими детски градини и училища с концентрация на уязвими групи се прави в утвърдено от МОН Разпределение на средствата за 2023 г. за работа с деца и ученици от уязвими групи за общински детски градини и училища (публ. 25.07.2023 г., акт. 14.08.2023 г.) https://web.mon.bg/bg/100276 съгласно Приложение 6а към чл. 52б, ал. 2 (след изм. и доп. ДВ бр.60 от 14.07.2023 г. Приложение 6а към чл.52а, ал.3) от Наредба за финансиране на институциите в системата на предучилищното и училищното образование. В случай на актуализация, проверката се извършва спрямо последно актуализираното утвърдено разпределение към датата на обявяване) само училища включени в този списък ли имат право на участие?
ОТГОВОР: 
Съгласно т.11.1 Критерии за допустимост на кандидатите и т.12.1. Критерии за допустимост на партньорите от Условията за кандидатстване държавни, общински и частни училища са допустими кандидати/партньори. Съгласно раздел „Изисквания за проектно предложение“ на т.11.1 от Условията за кандидатстване : ВАЖНО! Във всяко проектно предложение следва да участва поне една детска градина/училище с висока концентрация на деца/ученици от уязвими групи  (група 4 и група 5 от Приложение 6а на Наредба за финансиране на институциите в предучилищното и училищното образование) и поне една детска градина/училище с по-ниска концентрация (1-3 група от Приложение 6а на Наредбата) или без такава концентрация.“ 
В тази връзка допустими са включените училища в цитирания утвърден списък на МОН група от 1 до 5 включително, както и училища без концентрация на уязвими групи, които не са в този списък, при спазване на горепосоченото изискване за партньорство.

[bookmark: _Hlk158278088]
ВЪПРОС 11 от 04.02.2024 г. (Q0011 постъпил чрез ИСУН):
Здравейте!
В рамките на "Други преки и непреки разходи" , в размер на 40 %, 
1. Може ли да възлагат дейностите на външни изпълнители - ЮЛ /с подходяща и доказана експертиза/,  например : фирми за управление, организиране и отчитане на проекта /т.е. не отделни ФЛ - членове на Екипа/ ;  провеждане на събития и мероприятия; дейности по информация, публичност и комуникация и др. допустими?
2. Ако "ДА" кой може да е възложител : само Кандидата или и Партньорите?
Благодаря!
ОТГОВОР:
1. Съгласно т.13 „Дейности, допустими за финансиране“ от Условията за кандидатстване „Доставчиците на стоки и услуги, необходими за реализиране на дейностите по операцията, следва да бъдат избирани по реда на Закона за обществените поръчки, Глава IV на Закона за управление на средствата от европейските фондове при споделено управление и действащата нормативна уредба въз основа на открити, прозрачни, в достатъчна степен публични, недискриминационни и безусловни процедури, като по този начин се гарантира, че извършването на доставки и предоставянето на услуги ще се извършва при пазарни условия.
Изборът на изпълнители (ако е приложимо) следва да бъде извършван по открит, прозрачен, в достатъчна степен публичен, недискриминационен и безусловен начин по смисъла на т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз.“
Съгласно т. 1.6. от Общите условия към Административния договор за предоставяне на БФП, „Бенефициентът има право да сключва договори с изпълнители, ако естеството на проекта изисква това. За тези случаи Бенефициентът се задължава да прилага процедурите за определяне на изпълнители съгласно Глава четвърта „Специални правила за определяне на изпълнител от бенефициенти на безвъзмездна финансова помощ“ от Закона за управление на средствата от Европейските фондове при споделено управление (ЗУСЕФСУ) като се прилагат правилата, предвидени в Закона за обществените поръчки (ЗОП) и подзаконовите нормативни актове по прилагането му когато бенефициентът е възложител по смисъла на същия закон и по реда на глава четвърта от ЗУСЕФСУ, когато Бенефициентът не е възложител по смисъла на ЗОП. В последния случай, съгласно разпоредбата на чл. 54 от ЗУСЕФСУ, правилата за разглеждане и оценяване на оферти и сключването на договорите в процедура за избор с публична покана се определят с нормативен акт на Министерския съвет.“
2. Възложител следва да бъде отговорната за дейността/част от дейността организация – кандидат/партньор съгласно подписаната от всички участници Декларация за партньорство/Споразумение за партньорство. 


ВЪПРОС 12 от 05.02.2024 г. (Q0012 постъпил чрез ИСУН):
Здравейте !
Имам един съвсем конкретен въпрос:
За кои дейности изпълнението е допустимо да бъде онлай или хибридно ?
Например: за дейности 2 и 4 според нас не представлява проблем подобен подход към изпълнението им.
- Дейност 2. Обучения на педагогическите специалисти за придобиване, развиване и прилагане на компетентности за демократична култура в рамките на интеркултурно образование в мултикултурна среда.
-  Дейност 4. Провеждане на информационни кампании, насочени към недопускане на дискриминация, основана на раса, етнически произход или религиозна принадлежност.
По-скоро питането ни е към изпълнение на дейности 1 и 3 ? ......разбира се само за една част от тях.  
Благодаря!
ОТГОВОР:
В т.13 „Дейности, допустими за финансиране“ от Условията за кандидатстване относно Дейност 2 е посочено следното „Обученията следва да се провеждат в групи минимум от 8 участници, без нощувки на участниците и с продължителност от един или половин ден с физическо присъствие или хибридно“, като под черта е посочено следното: „Обучения с присъждане на 1 квалификационен кредит е с продължителност 16 часа, от които 8 присъствено. Обучения без присъждане на квалификационни кредити от половин ден са с продължителност от 1 до 4 часа, а обучения с продължителност един ден са с продължителност над 4 до 8 часа присъствено.“. Обученията се извършват съгласно чл. 43 на Наредба №15 от 22.07.2019 г. за статута и професионалното развитие на учителите, директорите и другите педагогически специалисти на министъра на образованието и науката, като за обученията с квалификационни кредити обучителните организации по чл. 43, т. 2 следва да  имат одобрени обучителни програми и да са вписани в Информационния регистър на одобрените програми за повишаване квалификацията на педагогическите специалисти. 
Следователно, хибридна форма на обучение в рамките на Дейност 2 е допустима единствено при провеждане на обучения с 1 квалификационен кредит (с продължителност 16 часа, от които 8 присъствено), в случай че такава форма на обучение е предвидена в обучителната програма.
За всички останали дейности по процедурата в Условията за кандидатстване не е предвидена възможност за хибридна форма и в тази връзка следва да се провеждат с физическо присъствие.


ВЪПРОС 13 от 06.02.2024 г. (Q013 постъпил чрез ИСУН):
Здравейте, 
Моля, за отговор на следния въпрос: 
Партньор ЮЛНЦ, регистриран в обществена полза повече от 2 години, с опит в сходни допустими дейности, допустим ли е в случай че в целите и предмета на дейност устава не обхващат сферата на образованието и/или работа с уязвими групи. Към момента сме предприели стъпки за извършване на промени в устава, с което да отговорим на специфичните  изисквания за ЮЛНЦ, посочени  в т.11.1  целите и предметът на дейност на да обхващат сферата на образованието и работа с уязвими групи. Моля, за отговор допустим партньор ли ще бъдем по процедурата, в случай че към датата на кандидатстване отговорим на това изискване.
Благодаря
ОТГОВОР: 
Юридическо лице с нестопанска цел (ЮЛНЦ) е допустим партньор по процедурата, когато изпълнява кумулативно/съвкупно всички изисквания за допустимост за ЮЛНЦ – кандидат съгласно т. 11.1. „Критерии за допустимост на кандидатите“ от Условията за кандидатстване:
[bookmark: _Hlk126148615]„- да са регистрирани по реда на Закона за юридическите лица с нестопанска цел като юридически лица с нестопанска цел за осъществяване на дейност в обществена полза най-малко 2 години преди датата на подаване на проектни предложения по процедурата, видно от устав/учредителен акт, удостоверение за актуално състояние, съдебно решение или решение по вписване; 
- целите и предметът на дейност на ЮЛНЦ да обхващат сферата на образованието и/или работа с уязвими  групи (съгласно допустимите целеви групи по настоящата процедура);
- да са действащи организации и да извършват дейност за постигане на целите си не по-малко от 2 години към датата на подаване на проектното предложение по процедурата;
- да докажат опит в изпълнение на дейности, сходни или идентични с тези по процедурата и/или участие в изпълнението на поне един приключен проект в сферата на образованието и/или работата с уязвими групи преди датата на обявяване на процедурата;
- към датата на подаване на проектното предложение да са вписани в Търговския регистър и регистъра на юридическите лица с нестопанска цел (ТРРЮЛНЦ), воден от Агенцията по вписванията.“
В тази връзка трябва да отговаряте кумулативно на всички изисквания за допустимост, посочени в Условията за кандидатстване, включително да докажете опит в сферата на образованието и/или работата с уязвими групи преди датата на обявяване на процедурата.
Проверката за ЮЛНЦ се извършва служебно в ТРРЮЛНЦ, Регистър БУЛСТАТ или в други публични регистри, както и по представените документи, доказващи опит в изпълнение на сходни или идентични дейности с тези по операцията и/или участие в изпълнението на поне един проект в сферата на образованието и/или работа с уязвими групи през последните две години преди датата на обявяване на процедурата.


ВЪПРОС 14 от 09.02.2024 г. (Q014 постъпил чрез ИСУН):
Здравейте!
Ние сме училище от гр. Пловдив, в което няма концентрация на деца от уязвими групи. Имаме няколко въпроса:
1. Може ли да сключим партньорство с училище, което се намира в гр. Симеоновград и е училище с концентрация на деца от уязвими групи.
2. При формиране на групите за занимания по интереси, как би била организацията, т. е. трябва да се сформират групи, общи за двете училища или всяко училище ще сформира собствени групи и ще се организират съвместни тематични срещи и беседи
3. Възможно ли е срещите да се организират през онлайн пространството
ОТГОВОР: 
1. Съгласно раздел „Изисквания за проектно предложение“ на т.11.1 от Условията за кандидатстване: „ВАЖНО! Във всяко проектно предложение следва да участва поне една детска градина/училище с висока концентрация на деца/ученици от уязвими групи  (група 4 и група 5 от Приложение 6а на Наредба за финансиране на институциите в предучилищното и училищното образование) и поне една детска градина/училище с по-ниска концентрация (1-3 група от Приложение 6а на Наредбата) или без такава концентрация. Това обстоятелство  е критерий за допустимост и се проверява в утвърдено от МОН Разпределение на средствата за 2023 г. за работа с деца и ученици от уязвими групи за общински детски градини и училища (публ. 25.07.2023 г., акт. 14.08.2023 г.) - https://web.mon.bg/bg/100276. В случай на актуализация, проверката се извършва спрямо последно актуализираното утвърдено разпределение към датата на обявяване на процедурата.“ Съгласно раздел „Място на изпълнение на проектното предложение“ на т.11.1 от Условията за кандидатстване „….мястото на изпълнение на проектното предложение по процедурата е на територията на само един компонент“.
В тази връзка формирането на партньорството е по преценка на кандидата, при спазване на горепосочените изисквания.
2. Съгласно т. 13 от Условията за кандидатстване: „-Занимания по интереси по различни тематични направления в извънкласна форма се организират и провеждат в клуб, група, отбор, състав, др. по реда на чл. 20 и  последващи от Наредба за приобщаващото образование за училищното образование, а за предучилищното образование по реда на чл. 14. Заниманията по интереси се провеждат до 35 часа (модули/педагогически ситуации в детските градини ) за един учебен срок съгласно чл. 21в, ал. 1 от Наредба за приобщаващото образование, съответно до 70 часа (модули/педагогически ситуации в детските градини) за една учебна година. Групите за заниманията може да са от 2 или повече училища/детски градини или само от едно училище/детска градина.“. При планиране на заниманията по интереси следва да имате предвид отдалечеността между училищата.
3. Моля вижте отговора на въпрос 12. 

ВЪПРОС 15 от 13.02.2024 г. (Q015 постъпил чрез ИСУН):
Здравейте,
читалищата допустим кандидат ли са, тъй като са ЮЛНЦ, ако са целите и предметът на дейност обхващат сферата на образованието и/или работа с уязвими  групи.
ОТГОВОР: 
Съгласно т. 11 „Допустими кандидати“ от Условията за кандидатстване читалищата не са сред допустимите кандидати по процедурата. 
Съгласно т. 12 „Допустими партньори“ от Условията за кандидатстване читалища, регистрирани по Закона за народните читалища (ЗНЧ), са допустими партньори по настоящата процедура, като за тях важат специфичните изисквания за ЮЛНЦ – партньори,  посочени в т. 11.1 от Условията за кандидатстване, които следва да са кумулативно/съвкупно изпълнени.
Проверката на читалищата-партньори се извършва в ТРРЮЛНЦ, БУЛСТАТ и Регистър на народните читалища и на читалищните сдружения съгласно чл. 10 от Закона за народните читалища - https://chitalishta.com/index.php?act=regions и Критерии за административно съответствие и допустимост – Приложение IX към Условията за кандидатстване по изискуемите за ЮЛНЦ документи.
[bookmark: _Hlk158198180]В допълнение, читалищата могат да участват като партньор в повече проектни предложения независимо по кой компонент.

ВЪПРОС 16 от 13.02.2024 г. (Q016 постъпил чрез ИСУН):
Здравейте, искаме да кандидатстваме в консорциум 2 НПО, 1 детска градина и едно училище. Председателят на едното НПО е член на съвета на директорите на другото. Моля, да отговорите еднозначно допустимо ли е такова партньорство по проекта?
Благодаря!
ОТГОВОР: 
ЮЛНЦ са допустими кандидати / партньори по процедурата съгласно т.11.1 „ Критерии за допустимост на кандидатите“, т.12.1 „Критерии за допустимост на партньорите“  и т.16 „Приложим режим на държавни помощи“ от Условията за кандидатстване. Изпълнението на изискванията за допустимост са обект на оценка на административното съответствие и допустимост съгласно Методология и критерии за оценка на проектно предложение по процедура за предоставяне на безвъзмездна финансова помощ чрез подбор на проектни предложения „Утвърждаване на интеркултурното образование чрез култура, наука и спорт” (Приложение IX). 
Обръщаме внимание, че на база на предоставената информация в искането за разяснение, юридическите лица с нестопанска цел биха могли да съставляват „едно и също предприятие“ по смисъла на чл. 2, пар. 2 от Регламент (ЕС) № 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (в текст от значение за ЕИП, OJ L, 2023/2831, 15.12.2023), ако поддържат помежду си някое от взаимоотношенията по тази разпоредба, като в този случай получените от тях минимални помощи се натрупват. 
Информация относно получената от кандидат/партньор минимална помощ, ведно с лицата, с които кандидатът/партньорът съставляват „едно и също предприятие“, се предоставя в Декларацията за минимални и държавни помощи (Приложение IV).

ВЪПРОС 17 от 19.02.2024 г. (Q017 постъпил чрез ИСУН):
Здравейте! 
В категорията на допустимите уязвими групи влизат ли ЛГБТ ученици/родители на ЛГБТ ученици? Ние сме неправителствена организация, която предоставя подкрепа на младежи от общността, както и на техните семейства и се интересуваме дали е възможно да кандидатстваме по този проект. Благодаря!
ОТГОВОР: 
Съгласно т. 15 от Условията за кандидатстване допустими целеви групи са: 
„- Деца и ученици, чийто майчин език не е български, и деца и ученици, чийто майчин език е български;
- Родителите на деца и ученици, чийто майчин език не е български,  и родителите на деца и ученици, чийто майчин език е български; 
- Педагогически специалисти и непедагогически персонал (образователни медиатори, социални работници и други).“
Следователно целевите групи се определят по критерий майчин език за деца, ученици и техните родители като се спазват хоризонталните принципи, отразени в т.17 от Условията за кандидатстване.

ВЪПРОС 18 от 21.02.2024 г. (Q018 постъпил чрез ИСУН):
1. В кои случаи се изисква представянето на писма за подкрепа  от регионални/ общински културни и спортни институти като регионални музеи, национални/общински галерии, национални/общински библиотеки, национални/общински театри, държавни/общински спортни клубове, висши училища, научни организации, центрове за върхови постижения, центрове за компетентност и др., за реализиране на проектното предложение? - посочени в Приложение IX към Условията за кандидатстване 
2. Методиката за съвместна работа и ангажираност на участниците в образованието и заинтересованите страни от интеркултурното образование в отделен файл ли трябва да се опишат всички мерки, които  са изброени от подточка а) до подточка е) или само във формуляра в ИСУН 2020 ?
3.Въпросници за образователни резултати (Приложение XVII) са разграфени по възрастови групи за учениците, които ще участват в проекта, но няма посочени графи за децата, които ще участват от Детски градини?
5. В така представения анализ от директора са изброени всички дейности по проекта което означава, че всички те са задължителни в проектното предложение? Правилно ли съм ви разбрала? 
6. Допустимо ли е общински програмен документ който община ще представи е Стратегия за развитие на предучилищното и училищното образование на община Шабла за периода 2023-2027 г.? 
ОТГОВОР: 
1. В Условията за кандидатстване е посочено следното: „По своя преценка и за целите на оценката, във връзка с критерий № 2.2 от критериите за техническа и финансова оценка (посочени в Приложение IX към Условията за кандидатстване) кандидатът може да представи писма за намерение, за подкрепа от държавни/регионални/общински културни и спортни институти като регионални музеи, национални/общински галерии, национални/общински библиотеки, национални/общински театри, държавни/общински спортни клубове, висши училища, научни организации, центрове за върхови постижения, центрове за компетентност и др. за реализиране на проектното предложение.“. Информацията е във връзка с описанието на Дейност  1, конкретно при планиране на изнесени занимания и образователни екскурзии и се оценява по критерий 2.2., буква г), от критериите за техническа и финансова оценка.
2. Методиката за съвместна работа и ангажираност на участниците в образованието и заинтересованите страни от интеркултурното образование се представя/описва само в секция 11, поле 11.7 на Формуляра за кандидатстване.
3.  Приложение XVII съдържа Въпросници за мониторинг на изпълнението и указания за попълването им. Същите са част от Условията за изпълнение на проектните предложения и не се попълват към етапа на кандидатстване. 
5. Образецът на Анализ-декларация съдържа всички дейности за улеснения на образователните институции. При попълването на Анализ-декларацията от директора на съответната образователна институция – участник в проектно предложение следва да се посочат само тези дейности, които конкретната образователна институция ще изпълнява според собствените идентифицирани потребности, като останалите дейности се изтрият. Обръщаме внимание, че при планиране на дейностите имайте предвид изискванията за задължителни индикатори, които следва да бъдат включени в проектните предложения, съгласно т.7 Индикатори от Условията за кандидатстване.
[bookmark: _Hlk159426783]6. Съгласно т.11 от Условията за кандидатстване общини – кандидати/партньори следва да имат одобрен  стратегически документ - общински план/програма за социално-икономическа интеграция и/или приобщаващо образование на уязвими групи, включително маргинализирани като роми, лица търсещи или получили международна закрила, др. Ако в цитирания от Вас стратегически документ (или план за действие за изпълнението му) на общината има изрично посочени мерки за социално-икономическа интеграция и/или приобщаващо образование на уязвими групи, включително маргинализирани като роми, лица търсещи или получили международна закрила, то може да се счита, че изискването е изпълнено. 

ВЪПРОС 19 от 23.02.2024 г. (Q019 постъпил чрез ИСУН):
Здравейте!
Въпроси:
1. Изнесени занимания в музеи ,галерии..... по дейност 1 може ли да се планират и изпълняват извън територията на общината,  в която са кандидатите и партньорите ?
2.МУД дейност1  - концертите, които смятаме да организираме от целевите групи в читалище партньор, тук ли трябва да бъдат планирани или в дейност 4 ?
3.До колкото разбирам можем да назначим образователни медиатори на 4 часов работен ден към училище/а и в детска градина. Правилно ли разбирам?
ОТГОВОР: 
1.  Планирането на дейност 1 с различните и форми е по преценка на кандидата и партньорите като се спазват всички изисквания, цитирани в т.13 от Условията за кандидатстване, както и всички други изисквания по т.11, т.12, т.14 от същите. В тази връзка следва да имате предвид, че изнесените занимания „са в рамките на няколко часа до половин ден“. Образователните екскурзии, провеждани в друго населено място, различно от това на образователните институции, е в рамките до 10 астрономически часа в рамките на един ден.
2. Съгласно т.13 от Условията за кандидатстване, Междуучилищни дейности (МУД) са между образователна институция с висока концентрация на уязвими групи и такава с ниска или без концентрация на уязвими групи в рамките на Дейност 1. За тях са допустими разходи като се спазват всички изисквания на Наредба за приобщаващото образование, конкретно за МУД (чл.21-21е). МУД са за изява на децата и учениците от партниращите си в проектното предложение образователни институции. В рамките на Дейност 4 се планират мерки за информационни кампании.
3. За назначените в образователна институция и/или община – кандидат/партньор по проекта образователни медиатори, са допустими разходи за възнаграждения до 4 часа, само когато същите са включени в изпълнението на дейност 3 по проекта.

ВЪПРОС 20 от 23.02.2024 г. (Q020 постъпил чрез ИСУН):
Здравейте,
бихте ли могли да ми дадете разяснение относно допустимите разходи? Има ли възможност, при сформиране на групи по интереси, спорт и др., да бъдат закупувани народни носии, униформи и др. подобни за някои от партньорите, участници в проекта (детски градини/училища)?
ОТГОВОР: 
Съгласно т.14 от Условията за кандидатстване и Приложение X – ТЕРЕС по процедурата са допустими следните разходи: преки разходи за персонал и други преки и непреки разходи в размер на 40% от преките разходи за персонал. В рамките на другите преки и непреки разходи се включват преки разходи, различни от тези за персонал, като напр. за консумативи и материали, за образователни пособия, за транспорт, за входни такси, за услуги, за информираност и публичност на събития. Разходи за дълготрайни материални и нематериални активи са недопустими по настоящата процедура. В случай че цитираните от Вас разходи попадат в изброените по-горе примерни други преки разходи, различни от преките разходи за персонал, то същите може да са допустими. 

ВЪПРОС 21 от 26.02.2024 г. (Q021 постъпил чрез ИСУН):
НДФ „13 века България“ е създаден със Закон за национален дарителски фонд „ 13 века България“ /Обн.,ДВ, бр.12 от9.02.2001 г.,/ и е правоприемник  на  Държавно-обществената организация "Фонд 13 века България". Фондът има за цел да организира и подпомага дарителска дейност, подкрепа на образованието, науката, културата, възстановяването и опазването на исторически и културни ценности, здравеопазването и други социални сфери. Органи на управление са: Управителен съвет и изпълнителен директор, които се избират с решение на MС.  Управителният съвет на фонда се състои от девет членове, в това число председател. Членове на управителния съвет по право са министърът на културата, министърът на здравеопазването, министърът на образованието и науката и министърът на труда и социалната политика. По предложение на министър-председателя Министерският съвет избира един от тях за председател на управителния съвет.   Фондът не е  регистриран в ТР и няма устав. Допустим ли е като кандидат.
ОТГОВОР: 
Съгласно т.11.1 „Критерии за допустимост на кандидатите“ от Условията за кандидатстване, допустими кандидати по процедурата са:
„• Общини;
• Държавни, общински, частни детски градини и училища;
• Юридически лица с нестопанска цел (ЮЛНЦ) за осъществяване на дейност в обществена полза по Закона за юридическите лица с нестопанска цел (ЗЮЛНЦ) с доказан опит и експертиза в сферата на социалната и/или образователната интеграция на уязвими групи, вкл. маргинализирани като роми, лица търсещи или получили международна закрила, др. уязвими групи.“. 
В тази връзка, НДФ „13 века България“ не попада сред изброените допустими кандидати по настоящата процедура. 

ВЪПРОС 22 от 06.03.2024 г. (Q022 постъпил чрез ИСУН):
Здравейте,
На територията на общината ни има една детска градина с прилежащи 5 филиала в различни населени места. Допустимо ли е участие на 5 бр. деца от всеки филиал ?
Предварително Ви благодарим.
[bookmark: _Hlk160706313]ОТГОВОР: 
Представителите на допустимите целеви групи в проектното предложение са съгласно представена Анализ-декларация от директора на образователната институция – кандидат/партньор. Следва да имате предвид, че филиалите на детска градина нямат самостоятелна правосубектност, съответно детската градина и нейните филиали  представляват една образователна институция.  

ВЪПРОС 23 от 06.03.2024 г. (Q023 постъпил чрез ИСУН):
Здравейте,
Във връзка с недопустимостта от двойно финансиране по проекта искаме да попитаме дали ученици, които са обхванати за участие в други проекти като:
- "Успех за теб"
- "Занимания по интереси"
-"Целодневна организация на учебния ден"
- "Национална програма- изкуствата и спорта"
могат да се включат ?
Предварително Ви благодарим.
ОТГОВОР: 
Съгласно т.6, т.11 и т.13 от Условията за кандидатстване демаркацията по настоящата процедура на ниво проектно предложение с други  проекти по процедури, финансирани от ОПНОИР и/или ПО, и/или по национални програми и други публични източници на финансиране е по бенефициенти/партньори, дейности, по представители на целевите групи и участници. Недопускане на дублирането на целевите групи и дейности се наблюдава/проверява на етап кандидатстване (чрез декларации), на етап договаряне (чрез проверки за двойно финансиране), а при изпълнението на проектите чрез проверки за двойно финансиране, списъци на участници, дейности, плащания и др. За целта на етап кандидатстване кандидатът и всеки от партньорите попълват и подават Декларация при кандидатстване на кандидата/партньора (Приложение I към Условията за кандидатстване). В процеса на изпълнение на проекта, УО на ПО ще следи за демаркация с други програми и проекти с цел недопускане на двойно финансиране. В тази връзка проект, подаден по настоящата процедура, може да има единствено допълващ ефект, но не и да дублира и припокрива изпълнението на проекти по други европейски/донорски и национални програми. 
Следователно участието на ученици по цитираните от Вас проект на МОН и проекти по национални програми е допустимо само при категорична демаркация с проектното предложение по настоящата процедура, описана в т.11. „Допълнителна информация, необходима за оценка на проектното предложение“, поле „Демаркация и допълняемост“ от Формуляра за кандидатстване. 
В тази връзка, в случай че едно лице, представител на целевите групи, участва например в занимание по интереси по български език в рамките на проект, който се изпълнява по друга процедура по ПО и/или по национални програми и други, то същото лице може да участва в занимание по интереси в друго тематично направление по настоящата процедура и в съответствие с обоснованата потребност в представения Анализ-Декларация от директора на съответната образователна институция.  

